CELEX: 62012CN0534
Language: et
Date: 2012-11-23 00:00:00
Title: Kohtuasi C-534/12 P: Luigi Marcuccio 23. novembril 2012 esitatud apellatsioonkaebus Üldkohtu (kolmas koda) 11. septembri 2012 . aasta määruse peale kohtuasjas T-241/03 REV: Marcuccio versus komisjon

9.3.2013   
            
            
               ET
            
            
               Euroopa Liidu Teataja
            
            
               C 71/5
            
         Luigi Marcuccio 23. novembril 2012 esitatud apellatsioonkaebus Üldkohtu (kolmas koda) 11. septembri 2012. aasta määruse peale kohtuasjas T-241/03 REV: Marcuccio versus komisjon
   (Kohtuasi C-534/12 P)
   2013/C 71/08
   Kohtumenetluse keel: itaalia
   
      Pooled
   
   
      Apellant: Luigi Marcuccio (esindaja: advokaat G. Cipressa)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tühistada täies ulatuses ja eranditult Euroopa Liidu Üldkohtu 11. septembri 2012. aasta määrus kohtuasjas T-241/03 REV.
            
         
               —
            
            
               Esimese võimalusena:
               
                           a)
                        
                        
                           tunnistada vastuvõetavaks apellandi poolt 27. detsembril 2011 Üldkohtu esimese koja 17. mai 2006. aasta määruse peale kohtuasjas T-241/03 (mille menetlemine Üldkohtus on lõpetatud) esitatud teistmisavaldus; 27. (detsembri) 2011. aasta avaldus, millega algatati kohtuasi, mille peale praegu edasi kaevatakse, ning sedastada seega, et nimetatud kohtuasja menetlemist tuleb ex lege jätkata ning
                        
                     
                           b)
                        
                        
                           mõista komisjonilt apellandi kasuks välja apellandi poolt käesoleva kohtumenetlusega seoses kantud kulud või
                        
                     
         
               —
            
            
               teise võimalusena suunata kohtuasi tagasi Üldkohtule, et viimane teeks ex lege uue otsuse 27. detsembri 2011. aasta teistmisavalduse vastuvõetavuse kohta ning teeks seejärel vajaduse korral vastavas kohtuasjas otsuse.
            
         
      Väited ja peamised argumendid
   
   
               1.
            
            
               Rikuti menetlusnorme apellandi huve kahjustaval moel, mis tingis rasked vead lahendis, sh a) pole üldse läbi viidud kohtulikku uurimist ja vaidlustatud kohtumäärus on põhjendamata; b) on rikutud olulisi menetlusnorme; c) son rikutud põhimõtet, mille kohaselt õigusnormides eelnevalt kindlaksmääratud kohtu pädevusest teatud kohtuasja lahendamiseks ei saa kõrvale kalduda; d) on rikutud Üldkohtu kodukorra artikli 64 lõike 4 esimeses lõigus ja artikli 127 lõigetes 1 ja 2 sätestatut ning lõpuks menetlusõigust, mis annab apellandile õiguse teha Üldkohtule mis tahes ajahetkel ettepanek võtta asjaomase kohtuasjaga seoses menetlust korraldav meede.
            
         
               2.
            
            
               Rikuti Euroopa Liidu Kohtu põhikirja artikli 44 lõikeid 1 ja 2.
            
         
               3.
            
            
               Rikuti õiguspõhimõtet, mis on sedastatud Euroopa Liidu kohtu otsuses, täpsemalt Euroopa Liidu Kohtu 13. oktoobri 1977. aasta otsuses kohtuasjas C-56/75 REV: Elz vs. EÜ.
            
         
               4.
            
            
               Pole üldse läbi viidud kohtulikku uurimist ja vaidlustatud kohtumäärus on põhjendamata, samuti on moonutatud faktilisi asjaolusid ning apellandi väiteid.